**Projekts**

2023.gada \_\_\_.\_\_\_\_\_\_\_\_\_\_\_\_ Nr.\_\_\_\_

(prot. Nr.\_\_, \_\_\_.§)

**Par profesionālās ievirzes sporta izglītības iestādes “Daugavpils Individuālo sporta veidu skola”, profesionālās ievirzes sporta izglītības iestādes “Daugavpils Ledus sporta skola” un Daugavpils Bērnu un jaunatnes sporta skolas reorganizāciju**

Pamatojoties uz Izglītības likuma 17.panta trešās daļas 1.punktu, 23.panta otro daļu, Pašvaldību likuma 10.panta pirmās daļas 8.punktu, un ņemot vērā Valsts pārvaldes iekārtas likuma 15.panta trešās daļas 2.punktu, 30.pantu, *lai īstenotu efektīvu pašvaldības un tās padotības iestāžu funkciju izpildi,* Daugavpils domes Izglītības un kultūras jautājumu komitejas 2023.gada \_\_\_\_\_.\_\_\_\_\_\_\_\_\_\_\_\_\_\_\_atzinumu, **Daugavpils dome nolemj:**

1. Ar 2023.gada 1.septembrī reorganizēt profesionālās ievirzes sporta izglītības iestādi “Daugavpils Individuālo sporta veidu skola” (turpmāk – Individuālo sporta veidu skola) (izglītības iestādes reģistrācijas Nr. 2771903246), profesionālās ievirzes sporta izglītības iestādi “Daugavpils Ledus sporta skola” (turpmāk – Ledus sporta skola) (izglītības iestādes reģistrācijas Nr. 2771903248) un Daugavpils Bērnu un jaunatnes sporta skolu (izglītības iestādes reģistrācijas Nr. 2771902805), tās apvienojot un uz izglītības iestāžu bāzes izveidojot jaunu profesionālās ievirzes sporta izglītības iestādi (turpmāk – jaunā izglītības iestāde).

2. Noteikt, ka jaunā izglītības iestāde ir Individuālo sporta veidu skolas, Ledus sporta skolas un Daugavpils Bērnu un jaunatnes sporta skolas tiesību, saistību, funkciju un izglītības programmu pārņēmēja.

3. Daugavpils valstspilsētas pašvaldības iestādes “Jaunatnes lietu un sporta pārvalde” vadītājai:

3.1. līdz 2023.gada 1.aprīlim nodrošināt attiecīga domes lēmuma projekta par jaunās profesionālās ievirzes sporta izglītības iestādes nosaukuma un nolikuma iesniegšanu apstiprināšanai Daugavpils domē.

3.2. nodrošināt jaunās izglītības iestādes reģistrēšanu Izglītības iestāžu reģistrā normatīvajos aktos noteiktajā kārtībā;

3.3. organizēt Individuālo sporta veidu skolas, Ledus sporta skolas un Bērnu un jaunatnes sporta skolas materiālo vērtību, prasību, saistību un finanšu līdzekļu inventarizāciju un lietvedības nodošanu jaunajai izglītības iestādei;

3.4. nodrošināt domes lēmuma saskaņošanu ar Izglītības un zinātnes ministriju normatīvajos aktos noteiktajā kārtībā;

3.5. īstenot citus pasākumus, kas nepieciešami lēmumā minēto uzdevumu izpildei.

4. Uzdot Individuālo sporta veidu skolas direktorei informēt Individuālo sporta veidu skolas izglītojamo likumiskos pārstāvjus par profesionālās ievirzes izglītības iestādes reorganizāciju un rakstveidā brīdināt Individuālo sporta veidu skolas darbiniekus par profesionālās ievirzes sporta izglītības iestādes reorganizāciju atbilstoši Darba likuma prasībām.

5. Uzdot Ledus sporta skolas direktoram informēt Ledus sporta skolas izglītojamo likumiskos pārstāvjus par profesionālās ievirzes izglītības iestādes reorganizāciju un rakstveidā brīdināt Ledus sporta skolas darbiniekus par profesionālās ievirzes izglītības iestādes reorganizāciju atbilstoši Darba likuma prasībām.

6. Uzdot Daugavpils Bērnu un jaunatnes sporta skolas direktoram informēt Daugavpils Bērnu un jaunatnes sporta skolas izglītojamo likumiskos pārstāvjus par profesionālās ievirzes izglītības iestādes reorganizāciju un rakstveidā brīdināt Bērnu un jaunatnes sporta skolas darbiniekus par profesionālās ievirzes izglītības iestādes reorganizāciju atbilstoši Darba likuma prasībām.

7. Uzdot Daugavpils valstspilsētas pašvaldības izpilddirektorei:

7.1. rakstveidā brīdināt Individuālo sporta veidu skolas direktoru, Ledus sporta skolas direktora p.i. un Bērnu un jaunatnes sporta skolas direktoru par izglītības iestādes reorganizāciju atbilstoši Darba likuma prasībām;

7.2. organizēt amata konkursu uz jaunās izglītības iestādes direktora amatu.

8. Ar 2023.gada 1.septembrī atzīt par spēku zaudējušu Daugavpils domes 2018.gada 17.maija lēmumu Nr.231 “Par Daugavpils Bērnu un jaunatnes sporta skolas reorganizāciju, profesionālās ievirzes sporta izglītības iestādes „Daugavpils Ledus sporta skola” un profesionālās ievirzes sporta izglītības iestādes „Daugavpils Individuālo sporta veidu skola” dibināšanu” un Daugavpils domes 2020.gada 22.oktobra lēmumu Nr.527 “Par Daugavpils Bērnu un jaunatnes sporta skolas nolikuma apstiprināšanu”.

Daugavpils domes priekšsēdētājs A.Elksniņš